**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2022 m. liepos 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į asociacijos „Sartai mano kraštas“ 2022 m. birželio 8 d. prašymą dėl patalpų ir 2022 m. birželio 30 d. prašymą „Dėl Rokiškio rajono savivaldybės turto perdavimo panaudos pagrindais“, Rokiškio rajono savivaldybės taryba nusprendžia:

* 1. Perduoti laikinai, 10 (dešimčiai) metų, asociacijai „Sartai mano kraštas“, kodas 306043285, buveinės adresas: Sartų g. 19, Kriaunų k., Kriaunų sen., Rokiškio r. sav., neatlygintinai valdyti ir naudotis panaudos pagrindais Rokiškio rajono savivaldybei (toliau – Savivaldybė) nuosavybės teise priklausantį turtą – 480,66 kv. m patalpas, esančias pastate – mokykloje (patalpos kadastrinių matavimų byloje pažymėtos: 1/10 1-3 (12,77 kv. m iš 127,78 kv. m), 1-4 (22,33 kv. m), 1/10 1-9 (1,05 kv. m iš 10,53 kv. m), 1/10 1-10 (0,37 kv. m iš 3,77 kv. m), 1/10 1-11 (0,73 kv. m iš 7,39 kv. m), 1/10 1-16 (0,73 kv. m iš 7,35 kv. m), 1/10 1-17 (12,80 kv. m iš 128,06 kv. m), 1-34 (275,81 kv. m), 1-35 (7,78 kv. m), 1-36 (18,26 kv. m), 1-37 (16,54 kv. m), 1-41 (1,39 kv. m), 1-42 (2,96 kv. m), 1-43 (1,44 kv. m), 1-44 (16,76 kv. m), 1/10 1-45 (5,37 kv. m iš 53,73 kv. m ), 1/10 1-51 (6,81 kv. m iš 68,17 kv. m), 1-52 (12,52 kv. m), 1/10 2-1 (10,46 kv. m iš 104,69 kv. m), 2-20 (12,52 kv. m), 2-21 (41,26 kv. m)), unikalus Nr. 4400-0110-2429, Sartų g. 19, Kriaunų k., Kriaunų sen., Rokiškio r. sav., bendras pastato plotas – 2582,09 kv. m, kurių bendra įsigijimo balansinė vertė 2022 m. liepos 31 d. – 68167,09 Eur (finansavimo šaltinis: savivaldybės biudžeto lėšos – 56783,74 Eur, valstybės biudžeto lėšos – 1975,61 Eur, Europos Sąjungos lėšos – 9407,74 Eur), bendra turto likutinė vertė 2022 m. liepos 31 d. – 32486,37 Eur (finansavimo šaltinis: savivaldybės biudžeto lėšos – 23143,89 Eur, valstybės biudžeto lėšos – 1623,24 Eur, Europos Sąjungos lėšos – 7719,24 Eur), turto registravimo grupė – 1202200. Turtas skirtas tenkinti gyvenamosios vietovės bendruomenės viešuosius poreikius, vaikų meninėms ir sporto vasaros stovykloms, meno dirbtuvėms, edukacijų klasei, sportinei veiklai, sporto varžybų organizavimui, įvairiai veiklai vyresnio ir senyvo amžiaus gyventojams, saviveiklos kolektyvų būrimui ir repeticijų veiklai.
	2. Nustatyti, kad šio sprendimo 1 punkte nurodytas turtas negali būti naudojamas ūkinei-komercinei veiklai vykdyti.
	3. Pritarti savivaldybės turto panaudos sutarties projektui (pridedama).
	4. Įgalioti Savivaldybės administracijos direktorių, jo nesant – Savivaldybės administracijos direktoriaus pavaduotoją, pasirašyti 1 punkte nurodyto turto panaudos sutartį ir Savivaldybės turto, suteikto panaudos pagrindais, perdavimo ir priėmimo aktą.
	5. Skelbti sprendimą savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ AIŠKINAMASIS RAŠTAS**

**Sprendimo projekto tikslai ir uždaviniai.**

Suteikti panaudos pagrindais laikinai, 10 metų, neatlygintinai valdyti ir naudotis Rokiškio rajono savivaldybei (toliau – Savivaldybė) nuosavybės teise priklausantį nekilnojamą turtą asociacijai „Sartai mano kraštas“.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnis, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (toliau – Panaudos tvarkos aprašas).

**Sprendimo projekto esmė.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje nurodyta, kad savivaldybės turtas gali būti perduodamas laikinai neatlygintinai valdyti ir naudotis asociacijoms – jeigu pagrindinis veiklos tikslas yra bent vienas iš Įstatymo 14 straipsnio 2 dalyje nurodytų tikslų.

 Asociacija „Sartai mano kraštas“ 2022 m. birželio 8 d. ir birželio 30 d. pateikė prašymus dėl Rokiškio rajono savivaldybės turto – 480,66 kv. m patalpų, esančių pastate – mokykloje Sartų g. 19, Kriaunų k., Kriaunų sen., Rokiškio r. sav., (toliau – Patalpos) perdavimo panaudos pagrindais. Patalpos bus skirtos gyvenamosios vietovės bendruomenės viešiesiems poreikiams tenkinti, vaikų meninėms ir sporto vasaros stovykloms, meno dirbtuvėms, edukacijų klasei, sportinei veiklai, sporto varžybų organizavimui, įvairiai veiklai vyresnio ir senyvo amžiaus gyventojams, saviveiklos kolektyvų būrimui ir repeticijų veiklai.

 Vadovaudamiesi Panaudos tvarkos aprašu, siūlome Savivaldybės tarybai priimti sprendimą suteikti patalpas panaudos pagrindais asociacijai „Sartai mano kraštas“.

Taip pat šiuo sprendimu siūloma pritarti Savivaldybės turto panaudos sutarties projektui (pridedama).

Projekto rengėjo atliktas poveikio konkurencijai ir atitikties valstybės pagalbos reikalavimams vertinimas pridedamas.

**Laukiami rezultatai.**

Bus efektyviai išnaudojamas turtas.

**Finansavimo šaltiniai ir lėšų poreikis**.

Nenumatomas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė